Diari Oficial de la Generalitat Valenciana


Sumari del DOGV 7404, del 17-11-2014 (2014/10834)

Notificació de la sentència i de la interlocutòria d'aclariment dictades en el procediment ordinari número 349/2013.
--------------------------------------------------------------------------------------------------------------------

### Dades del document

Número de DOGV
:   7404

Data del DOGV
:   17-11-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/10763


Organisme emissor
:   Jutjat de Primera Instància i Instrucció Número 6 de Paterna

Tipus de document
:   Edicte

Notificació de la sentència i de la interlocutòria d'aclariment dictades en el procediment ordinari número 349/2013. [2014/10248]  
En el juí ordinari 349/2013, seguit a instàncies de Valektra XXI contra Instalaciones Eléctricas e Ingeniería Barrachina, SL, i Ingesa Barrachina, SL, s'ha dictat sentència en data 29 de juliol de 2014, i interlocutòries d'aclariment d'esta de 24 de setembre de 2014, la dispositiva i la part dispositiva de les quals, respectivament, són, literalment, com seguix:  
  
«Dispositiva  
Estime la demanda interposada pel procurador el senyor Sancho Gaspar, en nom i representació de Valektra XXI, contra Instalaciones Eléctricas e Ingeniería Barrachina, SL, i Ingesa Barrachina, SL, sobre la reclamació d'una quantitat derivada del subministrament de mercaderies a la demanda per l'actora, i condemne Instalaciones Eléctricas e Ingeniería Barrachina, SL, i Ingesa Barrachina, SL, a satisfer a l'actora la quantitat de 40.081,75 euros, així com els interessos legals determinats en el fonament jurídic quart, i les costes d'este procediment.   
  
Notifiqueu esta sentència a les parts i feu-los saber que, en contra, pot interposar-s'hi un recurs d'apel·lació que, si és el cas, haurà d'interposar-se davant d'este mateix jutjat dins dels 20 dies següents des que es notifique esta resolució. Porteu l'original al llibre de sentències.  
Esta és la meua sentència, jutjant en primera instància, que pronuncie, mane i firme. María José Llorca Alcalá, magistrada jutgessa del Jutjat de Primera Instància i Instrucció número 6 de Paterna.  
Part dispositiva  
S'aclarix la sentència de 29 de juliol de 2014 en el sentit següent:  
  
?Segon. Que els demandats no van comparéixer a l'acte de la vista i van ser declarats amb anterioritat en rebel·lia, la qual cosa no implica de cap manera, segons reiterada jurisprudència (STS 10.11.90, STS 435/01, de 8 de maig), aplanament ni admissió dels fets de la demanda, tal com establix l'article 496 de la Llei d'Enjudiciament Civil. Ara bé, també és cert que la incompareixença de la part demandada impedix a este tribunal conéixer de fets impeditius, extints o excloents de l'acció exercitada en contra seua i permet donar validesa, d'acord amb el que disposa l'article 326 de Llei d'Enjudiciament Civil, als documents presentats pels actors, coneguts per la demanda i no impugnat expressament.  
Que va comparéixer la procuradora Begoña Cabrera Sebastián a l'acte de l'audiència prèvia.-  
Mode d'impugnació: esta resolució forma part de la sentència de 29 de juliol de 2014, i es comptarà el termini per a recórrer-hi en contra des de la notificació d'esta interlocutòria (art. 448.2 LECn).»  
  
I atés que el demandat, Instalaciones Eléctricas e Ingeniería Barrachina, SL, es troba en parador desconegut, expedisc este edicte a fi que li valga de notificació de forma deguda.  
  
Paterna, 29 d'octubre de 2014.- La secretària judicial: María Macías Sánchez.